Document ID: /roh_data/filtered/fineweb-2-filterrobots_roh.jsonl.gz/66312

Bogn aviert Ilanz/Glion, Glion
En in bellezia contuorn agl ur digl uaul tier la plazza da sport sesanfla il sulet bogn aviert ella Surselva, il qual ei vegnius aviarts igl onn 1969.
1996/97 ei gl'entir stabiliment vegnius sanaus ed ei vegnius equipaus cun la pli moderna tecnica. L'aua vegn vivificada entras la tecnologia originala da Grander. Dasperas dispona il bogn aviert d'ina infrastructura generusa, als hosps stat a disposiziun ina vasta purschida da sport e recreaziun.
Naven dall'ustria haveis Vus ina biala vesta sin gl'entir areal dil bogn. Ideal per dar ina paterlada cun amitgs e schar gustar in bien migiel vin ni Vossa bubronda preferida ed era per guder ina spisa delicata.
Uras d'avertura bogn aviert Ilanz/Glion onn 2020:
Naven da ca. miez matg entochen ca. miez settember 2020.
Il team dil bogn e la vischnaunca dad Ilanz/Glion engrazian per la confidonza demussada la stad 2019. Nus selegrein gia sin ina grondiusa stad 2020 - speronza era puspei cun Vus.
Vies team dil bogn aviert Ilanz/Glion